नख:का सल्लाहकार अजय छोचूंले मन्त्रविधिबाट बिधी पूर्बक म्हपुजा सम्पन्न गराएका थिए । कार्यक्रममा प्रमुख अतिथि, नेपाल कन्सुलेटका बाणिज्यदुत कृष्ण कुमार सुबेदीले नेपाल सम्वत ११३८ को नेवा: क्यालेन्डर विमोचन गरी नेपाल सम्वतको महत्व बारे प्रकाश पार्नु भै सबै नेपालीको स्वास्थ, सुख र उन्नतिको शुभकामना दिनुभएको थियो । यो नेवा: क्यालेन्डर नख: द्वारा अमेरिकामा दोस्रो पटक प्रकाशित गरिएको हो । न्यूयोर्क सिटीका मेयर बिल दे बलाजियोले नेवा: नख: न्युयोर्कलाई पठाईएको शुभ-कामना सन्देश नख: का सचिव डा. नरेश मान शाक्यले पढेर सुनाएका थिए ।
